
Munkáltató
TÁJÉKOZTATÓ
a munkavállaló részére a munkaköri alkalmassági orvosi vizsgálattal kapcsolatos adatkezelésről
A munkavállaló a munkaviszony létesítése előtt, illetve a munkaviszony fennállása alatt, meghatározott időszakonként, jogszabály alapján, munkaköri alkalmassági orvosi vizsgálaton köteles részt venni. A vizsgálat célja annak megállapítása, hogy a munkakörében és a munkahelyén végzett tevékenység számára milyen igénybevételt jelent, és ennek képes-e megfelelni. A vizsgálattal kapcsolatban olyan személyes adatok kezelése történik, amelyek védelmét adatvédelmi és egyéb jogszabályok biztosítják. A munkavállaló egészségügyi alkalmasságának vizsgálatát minden esetben foglalkozás-egészségügyi orvos végzi, az irányadó jogszabályoknak megfelelően. 
Az adatkezelés jogalapja
Az alkalmassági vizsgálattal kapcsolatos adatok körét és azok kezelésének módját jogszabályok írják elő, ahhoz a munkavállaló külön hozzájárulása nem szükséges. A vizsgálattal kapcsolatos adatok kezelését meghatározó legfontosabb jogszabályok:
- Mt. 10. § (1) bekezdés („A munkavállalóval szemben csak olyan alkalmassági vizsgálat alkalmazható, amelyet munkaviszonyra vonatkozó szabály ír elő, vagy amely munkaviszonyra vonatkozó szabályban meghatározott jog gyakorlása, kötelezettség teljesítése érdekében szükséges”).
- Mt. 51. § (4) bekezdés („A munkáltató biztosítja az egészséget nem veszélyeztető és biztonságos munkavégzés követelményeit. A munkába lépést megelőzően és a munkaviszony fennállása alatt rendszeres időközönként köteles ingyenesen biztosítani a munkavállaló munkaköri alkalmassági vizsgálatát”).
· 33/1998. (VI. 24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről
· 1997. évi XLVII. törvény az egészségügyi és a hozzájuk kapcsolódó személyes adatok kezeléséről és védelméről
A kezelt adatok köre
A munkáltató, a munkaviszony megkezdése előtti előzetes alkalmassági vizsgálat kérésekor, a vizsgálatot végző orvosnak megadja a munkavállaló azonosításához szükséges adatait és munkakörét, valamint a munkakörrel kapcsolatos olyan adatokat, amelyek az alkalmasság megállapításához feltétlenül szükségesek.
A vizsgálatot végző orvos az általa vezetett orvosi dokumentációban rögzíti, és megőrzi a munkavállaló azonosításához szükséges adatait, valamint a vizsgálat során az egészségi állapotról általa megállapított tényeket és a vizsgálat eredményét, illetve a dokumentáció részeként kezeli a munkavállaló által átadott leleteket és egyéb dokumentumokat.
A vizsgálat eredményeként a vizsgáló orvos a munkáltatóval csak a vizsgálat eredményét közli (alkalmas, nem alkalmas, korlátozásokkal alkalmas), ezen túlmenően a munkáltató semmilyen egyéb adatot, információt nem kér az orvostól. Az orvos a munkáltatóval semmilyen, az egészségi állapotra vonatkozó adatot nem közöl, ebben teljes körben kötik az orvosi titoktartásra vonatkozó szabályok.

A munkavállaló jogai
A vizsgálaton részt vett munkavállaló jogosult tájékoztatást kapni arról, hogy a vizsgálattal kapcsolatban milyen adatokat tartanak róla nyilván. A munkavállaló jogosult arra, hogy a vizsgálatot végző orvostól a róla nyilvántartott személyes adatairól kérésre másolatot kapjon. 
A vizsgálatot végző orvostól a nála nyilvántartott adatok, vagy annak egy részének törlése nem kérhető, mert az orvos a dokumentációt jogszabályban meghatározott ideig köteles megőrizni.
A munkáltatónál a foglalkozás-egészségügyi szolgáltatást nyújtó szolgáltatóban bekövetkezett változás esetén a korábbi vizsgálatokra vonatkozó egészségügyi dokumentációt az orvos köteles átadni az új szolgáltató részére. Ilyen esetben a munkavállaló a róla nyilvántartott adatokat az új szolgáltatónál érheti el. Szolgáltató váltás esetén a munkáltató írásban tájékoztatja a munkavállalót, a munkáltatónál helyben szokásos módon. 


Záradék: 
Alulírott munkavállaló aláírásommal igazolom, hogy jelen Tájékoztatót aláírása előtt elolvastam, annak rendelkezéseit megértettem és tudomásul vettem 


Kelt, _______________________ 20____ év _________________ hó ____ nap

